U.M.F. ”CAROL DAVILA” BUCUREȘTI
FACULTATEA DE FARMACIE

PROGRAM DE STUDII UNIVERSITARE CICLUL II – MASTER
”NUTRIȚIE ȘI SIGURANȚĂ ALIMENTARĂ” – 2019

Acreditat ARACIS în sistem Bologna, 90 de credite transferabile, 3 semestre.

Se adresează absolvenţilor cu diploma de licenţă, din specialităţile Ştiinţelor Vieţii (Asistenţă medicală generală, Moașe, Asistenți de farmacie, Asistenţă dentară, Audiologie şi protezare auditivă, Laborator clinic şi Radiologie şi imagistică, Tehnicieni de Farmacie, Balneofiziokinetoterapie și recuperare, Medicina, Medicina Dentara, Farmacie, Medicina veterinara, Dietetica, Nutriție și Dietetică, Tehnologia, controlul și expertiza produselor alimentare, Biologie, Biochimie, Chimie, Biotehnologie, Psihologie, absolvenți ai Universității Naționale de Educație Fizică și Sport, sau alte specialități de profil).
Examenul de admitere constă într-o probă scrisă – subiecte redacționale, cu durata de o oră.

Descrierea programului masteral:

Programul de studiu masteral interdisciplinar „Nutriţie şi siguranţă alimentară (NSA)” își propune drept principal obiectiv perfecționarea specialiştilor de înaltă calificare necesari într-o varietate de compartimente din sectorul ocrotirii sănătăţii, al profilaxiei problemelor nutritionale tot mai frecvente în ultimele decenii. Programul de studii masterale în ciclul II Bologna își propune, de asemenea, o aprofundare a în domeniul studiilor de licenţă și o continuare  a formării universitare în ciclul II Bologna. Informațiile legate de nutriție și stiința alimentului sunt extrem de dinamice, activitatea de cercetare în domeniu este intensă, ceea ce generează necesitatea ca toți specialiștii săfie la curent în mod continuu cu noutățile din domeniu. Ȋn lumea modernă, problemele nutriționale capată valențe noi, iar cunoașterea și abordarea lor integrativă reprezintă un capital prețios în corectarea problemelor ponderale și de sănătate ale omului contemporan.
Planul de învăţământ propus are elemente comune cu cele ale programelor de studiu similare din ţară şi străinătate, cuprinzând de la elemente de gastrotehnie, la noțiuni de nutriție a sportivului. Disciplinele studiate, teoretic şi practic, în cadrul acestui program de studiu sunt compatibile cu cele oferite pe plan european în acest domeniu. Absolvenţii calificării masterale de Nutriţie şi Siguranţă Alimentară, prin pregătire interdisciplinare, îşi vor putea desfăşura activitatea în diferite domenii, de la cercetare, la educație pentru sănătate, sau activitate profilactică în comunitate.

Oportunităţi profesionale:
Calificarea de specialist în nutriţie şi siguranţă alimentară propusă prin acest master are o arie instituţională de aplicare extrem de extinsă si este acoperit de un COR de consultant nutritionist (COR 226504), astfel absolventii vor putea profesa în:
· Servicii de consultanţă în unităţi de stat sau private cu caracter profilactic baze de recuperare şi tratament;
· Instituţii de ocrotire şi asistenţă socială, precum şi unităţi de învăţământ, care desfășoară activităţi de educaţie şi cercetare;
· Servicii de consultanţă şi activităţi de management al siguranţei alimentare în unităţile de alimentaţie publică;
· Agenţii guvernamentale sau non-guvernamentale;
· Forme de organizare individuale care oferă consultanță pentru managementul nutrițional al omului sanatos.

Detalii logistice:

Masterul se desfășoară la zi, cu frecvență și are o durată de 3 semestre, la finele cărora absolventul va obţine 90 ECTS. Disiciplinele studiate se găsesc în relaţie directă cu necesităţile evidenţiate în teoria și practica nutriţională. Cadrele de predare sunt specialişti din țară.
Admitere 2019:
Înscrierile se vor face la secretariatul Facultății de Farmacie din cadrul U.M.F. ”Carol Davila”, str. Traian Vuia, nr. 6, sector 2, București, în perioada 16 – 18.09.2019, între orele 9.00 – 15.00.
Nr. locuri finanţate de la buget:	  6
Taxa de înscriere este de 200 lei și se achită doar la casieria Rectoratului U.M.F. ”Carol Davila” din str. Dionisie Lupu, nr. 37.
Examenul de admitere va avea loc în ziua de 19.09.2019, ora 10:00, la sediul Disciplinei Laborator Clinic. Igiena Alimentației, parter, din cadrul Facultății de Farmacie.

Tematica și bibliografia pentru concursul de admitere la programul de studii universitare de master ”Nutriție și siguranță alimentară”:

1. Grupele alimentare, pag. 134-151 (cartea de la poz. 1)
2. Nutriţie, pag. 7-102 (cartea de la poz. 2)

Bibliografie:
1. Graur Mariana și colectivul, Ghid pentru alimentaţie sănătoasă – Societatea de nutriţie din România, 2005. Site MSF (http://www.ms.gov.ro/documente/Ghid1 8318_6022.pdf)

2. Ioniţă A.C., Moroşan E., Udeanu D.I., Mititelu M., Nutriţie şi dietoterapie, Editura Printech, Bucureşti, 2015 (cartea este disponibilă la biblioteca Facultății de Farmacie pentru a fi consultată în sala de lectură).

Notă: Absolvenții programelor de studii de licență cu durata de 5 sau 6 ani, care au studiat pe un loc finanțat de la bugetul de stat, pot fi admiși la programul de master doar pe un loc cu taxă, conform legislației în vigoare.

DOCUMENTE NECESARE LA ÎNSCRIERE:
· 1. Fişă tip de înscriere (se completează când se depune dosarul);
· 2. Chitanţa de achitare a taxei de înscriere – original;
· 3. Diploma de bacalaureat – original;
· 4. Diploma de studii superioare (copie legalizată);
· 5. Supliment la diplomă (copie legalizată);
· 6. Adeverinţa pentru absolventii 2019 (original);
· 7. Adeverinţă de la facultatea absolvită privind forma de finanțare pe întreaga perioadă a studiilor – buget/taxă (original);
· 8. Act de identitate – copie xerox;
· 9. Certificatul de naştere (copie legalizată);
· 10. Certificatul de căsătorie, copie legalizată (dacă este cazul);
· 11. 2 fotografii 3/4 cm;
· 12. Dosar plic.

Pentru informații suplimentare:
[bookmark: _GoBack]
Secretar Șef: Nicoleta Tăbăcaru
E-mail: nicoleta.tabacaru@umfcd.ro
Telefon centrală:	021/318.07.46;
021/318.07.47;
021/318.07.48, int. 196 (între orele 9:00 – 15:00).
